سور دفاعى

السور الدفاعى هوا حصن بيستخدم لحماية مدينه او بلده او مستوطنه بشريه من المعتدين المحتملين, الاسوار ممكن تكون حواجز بسيطه او من ترب او تحصينات عسكريه كبيره بابراج و حصون و بوابات.

من العصور القديمه للعصر الحديث استخدمت الاسوار عشان تحاوط المستوطنات, بشكل عام الاسوار دى بتتسمى اسوار المدينه, فيه اسوار زى سور الصين العظيم و حيطان بنين و حيطان هادريان و حيط اناستازيان و الجدار الاطلسى و اللى امتدت بعد حدود المدينه و استخدمت عشان تحاوط المناطق او تحديد الحدود الاقليميه, فى التضاريس الجبليه استخدمت الجدران الدفاعيه زى ليتزيس مع القلاع لسد الوديان من اى هجوم محتمل, بالاضافه لفايدتها الدفاعيه كان ليها كمان وظايف رمزيه مهمه بتمثل وضع و استقلال المجتمعات اللى احتضنتها.

الجدران القديمه الموجوده عباره عن هياكل حجريه و ممكن تكون مبنيه من الطوب و الخشب و داه على حسب تضاريس المنطقه المحيطه بالمدينه او المستوطنه اللى هدف الجدار حمايتها, ممكن دمج عناصر التضاريس زى الانهار او الخطوط الساحليه عشان تبقى الجدار اكتر فعاليه.

موش ممكن عبور الجدران الا عن طريق الدخول لبوابة المدينه المناسبه و اللى ليها ساعات ابراج.

 شوف كمان 
 ليستة المدن اللى ليها سور دفاعى

 لينكات برانيه 

 مصادر 

سور دفاعى